open-index/open-wikipedia-markdown huggingface dataset:
মুগদা থানা

**মুগদা থানা,** বাংলাদেশের ঢাকা বিভাগের ঢাকা জেলার ঢাকা দক্ষিণ সিটি কর্পোরেশনের একটি থানা। এটি ঢাকা মেট্রোপলিটন পুলিশের মতিঝিল বিভাগের আওতাভুক্ত। 

মুগদা থানার পশ্চিমে মতিঝিল থানা, দক্ষিণে যাত্রাবাড়ী থানা, উত্তরে সবুজবাগ থানা এবং খিলগাঁও থানা রয়েছে। নির্বাচনীভাবে, মুগদা ঢাকা ৯ আসনের অন্তর্ভুক্ত যার বর্তমান সংসদ সদস্য জনাব হাবিবুর রশিদ। মুগদা থানা এলাকায় একটি সরকারি মেডিক্যাল কলেজ হাসপাতাল রয়েছে। আইডিয়াল স্কুল এন্ড কলেজ, মতিঝিলের একটি শাখা মুগদায় অবস্থিত। এছাড়া, কমলাপুরের বীর শ্রেষ্ঠ শহীদ সিপাহী মোস্তফা কামাল স্টেডিয়ামটি মুগদা থানার অন্তর্গত। মুগদার পাশেই কমলাপুর রেলওয়ে স্টেশন ও কন্টেইনার ডিপো অবস্থিত। এ থানার অন্তর্গত এলাকাগুলো পূর্বে সবুজবাগ থানা ও মতিঝিল থানার অধীনে ছিল।

## তথ্যসূত্র

বিষয়শ্রেণী:ঢাকা জেলার থানা
মদিনা মসজিদ, শিলং

**মদিনা মসজিদ** () শিলং, মেঘালয়ের একটি চার তলা মসজিদ। নির্মাণ কাজ শেষ করতে দেড় বছর সময় লেগেছে এবং এটি ভারতের একমাত্র কাচের মসজিদ। এটি মেঘালয়ের বৃহত্তম মুসলিম সম্প্রদায়ের খেদমৎ করে। সংলগ্ন মেহেরবা এতিমখানা, ইসলামী কুতুবখানা ও তথ্যকেন্দ্র, এবং ইসলামিক থিওলজিক্যাল ইনস্টিটিউট মারকাজের সাথে মিলে এটি মেঘালয়ের বৃহত্তম মসজিদ এবং উত্তর-পূর্ব ভারতের বৃহত্তম মসজিদগুলির মধ্যে একটি, যেখানে ২ হাজারেরও বেশি মুসল্লিয়ানকে জামাত নামাজের এন্তেজাম করা হয়েছে।

মদিনা মসজিদ, কাঁচের গম্বুজ এবং কাঁচের মিনারের একটি মনোমুগ্ধকর এবং জাঁকজমকপূর্ণ ইমারত। মসজিদটি শিলং মুসলিম ইউনিয়নের সাধারণ সম্পাদক আলহাজ সাঈদুল্লাহ নংরম এমএলএ উন্মুক্ত করেছিলেন এবং তাঁর সাথে রাজনীতিবিদরা সালমান খুর্শীদ, শামীম আখতার এবং ভিনসেন্ট পাল উদ্বোধন করেছিলেন।

## গঠন
মদিনা মসজিদ ভারতের বিরল স্থাপত্যের বিস্ময় কারণ এতে কাঁচের একটি আকর্ষণীয় এবং চকচকে কাঠামো রয়েছে। এর ১২১ ফুট উচ্চতা এবং ৬১ ফুট প্রস্থের সাথে, এটি ইস্তাম্বুলের নীল মসজিদের বাদে একমাত্র সবুজ মসজিদ হওয়ার জন্য সবাইকে অবাক করে। মসজিদটির চারতলা ভবনটিতে একটি এতিমখানা, একটি কুতুবখানা এবং একটি ইসলামিক ইনস্টিটিউটও রয়েছে। মসজিদ এবং সংলগ্ন ইদগাহ একটি জামাত নামাজের জন্য ৮ হাজার মুসল্লিয়ানদের জন্য জায়গা দিতে পারে। মসজিদে বেশ কিছু গাছপালা সহ একটি বড় বাগানও রয়েছে। বছরের পর বছর ধরে, এটি ইসলামী তালিম এবং রূহানিয়াতের কেন্দ্র হিসাবে দুনিয়ায় ক্রমবর্ধমান তাত্পর্য জমা করেছে।

## মসজিদে মহিলারা
মদিনা মসজিদের ধারণক্ষমতা প্রায় ২ হাজার মহিলা মুসল্লিয়ানদের নামাজ পড়ার জন্য আলাদা জায়গা রয়েছে।

## নামাজ
এই মসজিদটি স্থানীয় মোসলমান মিল্লতের ঈদুল ফিতর এবং ঈদুল আযহার সময় উদযাপনের স্থান। পোন্ডা বাস স্ট্যান্ডে রিকশা পাওয়া যায় যা আপনাকে সাফা মসজিদের জায়গায়ও নিয়ে যেতে পারে। এখানে প্রচুর মোসলমান তাদের ঈদ যথাযথভাবে উদযাপন করে এবং প্রায়শই আনন্দ করতে দেখা যায়।

## তথ্যসূত্র

বিষয়শ্রেণী:মেঘালয়ের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মেঘালয়ের ভবন ও স্থাপনা
বিষয়শ্রেণী:২০১২-এ সম্পন্ন মসজিদ
বিষয়শ্রেণী:২০০৮-এ ভারতে প্রতিষ্ঠিত
রাজপক্ষ পরিবার

**রাজপক্ষ পরিবার** (; ) হল একটি বিখ্যাত শ্রীলঙ্কান রাজনৈতিক পরিবার। মহিন্দ রাজপক্ষের রাষ্ট্রপতিত্বের সময় এটি ছিল শ্রীলঙ্কার সবচেয়ে শক্তিশালী পরিবারগুলির মধ্যে অন্যতম, যেখানে পরিবারটির অনেক সদস্য শ্রীলঙ্কার অনেক বড় বড় পদে অধিষ্ঠিত ছিলেন। তাদের রাজনৈতিক ক্ষমতা বৃদ্ধির সাথে সাথে তাদের শাসনের অধীনে দেশটি স্বৈরতন্ত্রের দিকে ধাবিত হওয়ার অভিযোগ উঠতে থাকে। ২০১৫ সালের রাষ্ট্রপতি নির্বাচনে মহিন্দ রাজপক্ষের অপ্রত্যাশিত পরাজয়ের পর তাদের বিরুদ্ধে কর্তৃত্ববাদ, দুর্নীতি, স্বজনপ্রীতি ও দুঃশাসনের অভিযোগ আনা হয়েছে। ২০১৯ সালের রাষ্ট্রপতি নির্বাচনে মহিন্দ রাজপক্ষের ভাই গোঠাভয় রাজপক্ষ প্রতিদ্বন্দ্বিতা করে জয়ী হন। তাদের কর্মকাণ্ডে সৃষ্টি ২০১৯ সালের শ্রীলঙ্কার অর্থনৈতিক সঙ্কটের কারণে রাজপক্ষ পরিবারের জনপ্রিয়তায় ভাটা পড়ে, যার ফলে ক্ষমতায় আসার মাত্র ৩০ মাসের মধ্যে স্বাধীনতা-উত্তর ইতিহাসে প্রথমবারের মতো শ্রীলঙ্কা ঋণ খেলাপির মুখোমুখি হয়।

## ইতিহাস

## বংশতালিকা

## আত্মীয় পরিবার

## আরও দেখুন

## তথ্যসূত্র

বিষয়শ্রেণী:রাজাপাকসে পরিবার
শিন্তারো নাগো

**শিন্তারো নাগো** (, ; জন্ম: ১৭ এপ্রিল ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

## প্রারম্ভিক জীবন
শিন্তারো নাগো ১৯৯৬ সালের ১৭ই এপ্রিল তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:জাপানি ফুটবলার
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
অভিধম্মত্থ-সঙ্গহ

**অভিধম্মত্থ-সঙ্গহ** (অভিধম্মের অন্তর্গত বিষয়বস্তুর সংক্ষিপ্তসার) হল একটি পালি বৌদ্ধ শিক্ষণমূলক সহায়িকা। এটি থেরবাদ সম্প্রদায়ের অভিধম্মের সংক্ষিপ্তসার। অষ্টম থেকে দ্বাদশ শতাব্দীর মধ্যবর্তী কোনও এক সময়ে শ্রীলঙ্কীয় ভিক্ষু আচরিয় অনুরুদ্ধ এই গ্রন্থটি রচনা করেছিলেন।

ভিক্ষু বোধির মতে, অভিধম্মত্থ-সঙ্গহ হল থেরবাদ অভিধম্ম পরম্পরার সর্বাধিক গুরুত্বপূর্ণ ধর্মগ্রন্থগুলির অন্যতম এবং এই গ্রন্থে অভিধম্মের এমন এক "পাণ্ডিত্যপূর্ণ সংক্ষিপ্তসার" প্রদত্ত হয়েছে যে তা "দক্ষিণ ও দক্ষিণপূর্ব এশিয়ার সকল থেরবাদ বৌদ্ধ দেশগুলিতে অভিধম্ম অধ্যয়নের প্রামাণ্য প্রাথমিক পাঠ্যপুস্তকে পরিণত হয়েছে"।

## ইতিহাস
ভিক্ষু বোধি উল্লেখ করেছেন যে, সুবৃহৎ ও জটিল অভিধম্মপিটক এবং বুদ্ধঘোষ প্রমুখ ব্যাখ্যাকর্তা রচিত অসংখ্য টীকা-সমন্বিত থেরবাদ অভিধম্ম (যা পালি টেক্সট সোসাইটি প্রকাশিত লাতিন লিপিতে মুদ্রিত সংস্করণের চল্লিশটিরও বেশি খণ্ড জুড়ে রয়েছে) এতটাই জটিল ও প্রকাণ্ড আকার ধারণ করে যে শিক্ষানবিশ ভিক্ষুদের ক্ষেত্রে তা অধ্যয়ন করা অত্যন্ত জটিল হয়ে পড়ে। এই কারণেই তাঁদের প্রশিক্ষণের উদ্দেশ্যে সংক্ষিপ্তসার রচনার প্রয়োজন অনুভূত হয়। এই উদ্দেশ্যে একাধিক গ্রন্থ রচিত হলেও পঞ্চাশ পৃষ্ঠার অভিধম্মত্থ-সঙ্গহ বইটি যে সর্বাধিক জনপ্রিয়তা লাভ করে, তার কারণ এটিতে "সংক্ষেপ ও বোধগম্যতার এক উল্লেখযোগ্য সামঞ্জস্য" রক্ষিত হয়েছিল।

আচরিয় অনুরুদ্ধ এই গ্রন্থের মাধ্যমে থেরবাদ অভিধম্মে কোনও নতুন বিষয় বা মতবাদ অন্তর্ভুক্ত করেননি। বরং এই বইটি মূল মতবাদের একটি সংক্ষিপ্তসার বা পাঠ্যপুস্তকের আকারেই লিখিত হয়। তাঁর ব্যবহৃত উৎসগ্রন্থগুলির মধ্যে অন্যতম অভিধম্মপিটক ও বুদ্ধঘোষের বিসুদ্ধিমাগ্গ। যদিও অভিধম্মের বিষয়বস্তু তিনি যেভাবে সংগঠিত ও প্রণালীবদ্ধ করেছিলেন তা স্বতন্ত্র ধাঁচের ও নতুন রকমের। জেফ্রি ওয়েনি বাসের মতে, অনুরুদ্ধ গ্রন্থটিকে অভিজ্ঞতার (*অবচর*) ক্ষেত্রের ভিত্তিতে সংগঠিত করেন, যার মধ্যে প্রত্যেক প্রকার চিত্তের কথা উল্লিখিত হয়েছে। তিনি অভিধম্মের বিষয়বস্তুকে বৌদ্ধ ধ্যানের স্তরের (সাধারণ মানসিক অবস্থা থেকে *[[বৌদ্ধধর্মে ধ্যান|ঝান]]*-এর উচ্চতর স্তর) দর্পণে একটি স্তরভিত্তিক ছকে বিভক্ত করেছিলেন। এই কারণে এই বইটিকে ধ্যান অনুশীলনের সহায়িকা হিসেবেও দেখা যেতে পারে।

এছাড়াও অভিধম্ম শিক্ষণকে তিনি সংক্ষিপ্ত করেন "বিশ্বজনীন" মানসিক উপাদান (*সব্বচিত্তসাধারণ*) প্রভৃতি নতুন বিষয়শ্রেণির অন্তর্ভুক্তির মাধ্যমে। এর ফলে তিনি উপাদানগুলিকে অধিকতর সংক্ষিপ্ত আকারে (উদাহরণস্বরূপ ধম্মসঙ্গনীর তুলনায়) উপস্থাপন করতে সক্ষম হন। এর ফলে তা মুখস্থ করা ও প্রজন্মান্তরে সঞ্চারিত করার কাজটি সহজ হয়ে যায় এবং সম্ভবত সেই কারণেই এর জনপ্রিয়তা বৃদ্ধি পায়।

## তথ্যসূত্র

## উল্লেখপঞ্জি
* ''A Comprehensive Manual of Abhidhamma'' by Bhikkhu Bodhi
* ABHIDHAMMATTHA - SANGAHA, translated by Nārada Thera, Vājirārāma, Colombo
* A Manual of Abhidhamma: ''Abhidhammattha Sangaha'' of Bhadanta Anuruddhācariya

বিষয়শ্রেণী:পালি বৌদ্ধ ধর্মগ্রন্থ
বিষয়শ্রেণী:অভিধর্ম
বিষয়শ্রেণী:থেরবাদী বৌদ্ধ ধর্মগ্রন্থ
বিষয়শ্রেণী:১১শ শতাব্দীর বই
আদিচানাল্লুর

**আদিচানাল্লুর** (তামিল: ஆதிச்சநல்லூர்) হল ভারতের তামিলনাড়ুর থুথুকুডি (তুতিকোরিন) জেলার একটি প্রত্নতাত্ত্বিক স্থান এবং এটি বেশ কয়েকটি গুরুত্বপূর্ণ প্রত্নতাত্ত্বিক আবিষ্কারের স্থান। কোর্কই, যা প্রারম্ভিক পাণ্ড্য রাজ্যের রাজধানী, প্রায় ১৫ কিমি দূরে অবস্থিত &nbsp;আদিচানাল্লুর থেকে।আদিচানাল্লুর প্রত্নতাত্ত্বিক ক্ষেত্র থেকে ২০০৪ সালে খনন করা নমুনার কার্বন ডেটিং থেকে জানা গেছে যে তা ১০০০ খ্রিস্টপূর্বাব্দ থেকে ৬০০ খ্রিস্টপূর্বাব্দের মধ্যেকার সময়ের অন্তর্গত।  ২০০৫ সালে মানুষের কঙ্কাল সম্বলিত প্রায় ১৬৯টি মাটির কলস বের করা হয়েছিল যেটি অন্তত ৩,৮০০ বছর আগের।  ২০১৮ সালে মণিপুর বিশ্ববিদ্যালয়ে কঙ্কালের অবশেষের উপর গবেষণায় দেখা গেছে যে সেগুলি ১৫০০ খ্রিস্টপূর্বের (+ বা - ৭০০ বছর)। 

## তথ্যসূত্র

বিষয়শ্রেণী:তামিল ইতিহাস
বিষয়শ্রেণী:প্রাগৈতিহাসিক ভারত
বিষয়শ্রেণী:ভারতের প্রাক্তন জনবহুল স্থান
ডোরা দ্য এক্সপ্লোরার

***ডোরা দ্য এক্সপ্লোরার*** () হল একটি আমেরিকান শিশুদের অ্যানিমেটেড টেলিভিশন সিরিজ এবং মাল্টিমিডিয়া ফ্র্যাঞ্চাইজি যা ক্রিস গিফোর্ড, ভ্যালেরি ওয়ালশ ভালদেস এবং এরিক ওয়েইনার দ্বারা তৈরি করা হয়েছে যা ১৪ আগস্ট ২০০০ তারিখে নিকেলোডিয়নে প্রিমিয়ার হয়েছিল এবং ৯ আগস্ট, ২০১৯ তারিখে শেষ হয়েছিল। বাংলা-ডাব করা সংস্করণটি দুরন্ত টিভিতে প্রচারিত হয়।

বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
দ্য ব্যাকইয়ারডিগান্‌স

***দ্য ব্যাকইয়ারডিগান্‌স*** () জেনিস বার্গেস দ্বারা নির্মিত একটি কম্পিউটার-অ্যানিমেটেড বাদ্যযন্ত্র শিশুদের টিভি সিরিজ। সিরিজটি নিকেলোডিয়ন অ্যানিমেশন স্টুডিওতে লেখা ও রেকর্ড করা হয়েছিল। এটি পাঁচটি প্রাণীর প্রতিবেশীকে কেন্দ্র করে যারা তাদের বাড়ির উঠোনে দুর্দান্ত অ্যাডভেঞ্চারে নিজেদের কল্পনা করে। প্রতিটি পর্ব একটি ভিন্ন মিউজিক্যাল জেনারে সেট করা হয়েছে এবং এতে চারটি গান রয়েছে, ম্যাকপল স্মিথের গানের সাথে ইভান লুরি রচনা করেছেন। বাংলা-ডাব করা সংস্করণটি দুরন্ত টিভি-এ প্রচারিত হয়।

বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
প প্যাট্রোল

***প প্যাট্রোল*** () কিথ চ্যাপম্যান দ্বারা নির্মিত একটি কানাডিয়ান কম্পিউটার-অ্যানিমেটেড শিশুদের টেলিভিশন সিরিজ। এটি প্রযোজনা করেছে স্পিন মাস্টার এন্টারটেইনমেন্ট, অ্যানিমেশন গুরু স্টুডিও দ্বারা সরবরাহ করা হয়েছে।

কানাডায়, সিরিজটি প্রাথমিকভাবে TVOKids-এ সম্প্রচার করা হয়, যেটি প্রথম ২০১৩ সালের আগস্ট মাসে অনুষ্ঠানের পূর্বরূপ দেখায়। এই সিরিজটি ১২ আগস্ট, ২০১৩ সালে মার্কিন যুক্তরাষ্ট্রে নিকেলোডিয়নে প্রচারিত হয়। বাংলা-ডাব করা সংস্করণটি দুরন্ত টিভি-এ প্রচারিত হয়।

বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
মেঘালয়ে ইসলাম

মেঘালয়ে **[[ইসলাম]]** একটি উঠতি ধর্ম। মুসলিম জনসংখ্যা ছিল আনুমানিক ১.৩ লাখ যা রাজ্যের মোট জনসংখ্যার ৪% এরও বেশি। মেঘালয়ের অধিক মুসলিম পশ্চিম গারো পাহাড় জেলায় বসবাস করেন।

## ইতিহাস
কথিত আছে যে ১৩শ শতকের মাঝে মেঘালয়ের ভূখণ্ডে ইসলামের আগমন ঘটেছিল। ১৩০৩ খ্রিস্টাব্দে শাহ জালাল ও তাঁর শাগরেদরা লখনৌতির সুলতান শামসউদ্দীন ফিরোজ শাহের ফৌজের সাথে শ্রীহট্ট (যা মেঘালয়ের দক্ষিণে) জয় করেছিলেন। এর বাদে শাহ জালাল তাঁর শাগরেদদেরকে ইসলামি দাওয়াতের জন্য বিভিন্ন জায়গায় ছড়িয়ে যাওয়ার নির্দেশ দিয়েছিলেন। তরফ (হবিগঞ্জ) জয় করার পরে শাহ আরেফীন রফিউদ্দীন উত্তরের খাসি ও জয়ন্তীয়া পাহাড় এলাকায় বসবাস শুরু করেছিলেন, যেখানে উনি স্থানীয় লোকদের কাছে ইসলাম প্রচার করেছিলেন। তাঁর খানকাহ এখনও পাওয়া যায় বাংলাদেশ-ভারত সীমান্তের সার্পিং (মেঘালয়)/লাউড়েরগড় (বাংলাদেশ) এলাকায়। তাঁর মাজারের অংশটি মেঘালয়ের লাউড় পাহাড়ে অবস্থিত।

## জনসংখ্যা
২০১১ ভারত আদমশুমারি অনুযায়ী মেঘালয়ের মুসলিম জনসংখ্যা মোট ১৩০৩৯৯। এর মধ্যে ৬৭৮২৭ পুরুষ এবং ৬২৫৭২ মহিলা। মেঘালয়ের মুসলিম বেশিরভাগ একটি গাঁওয়ালী সমাজ, ৮৮%-এর উপর গ্রামাঞ্চলে বাস করে।

## আরও দেখুন
*মদিনা মসজিদ, শিলং, মেঘালয় রাজ্যের বৃহত্তম মসজিদ
*আসামে ইসলাম

## তথ্যসূত্র

বিষয়শ্রেণী:মেঘালয়ে ধর্ম
বিষয়শ্রেণী:মেঘালয়ে ইসলাম
হাতিয়া-রৌরকেল্লা লাইন

**হাতিয়া-রৌরকেলা লাইন** হল একটি ভারতীয় রেললাইন যা ঝাড়খণ্ডের নেতাজি এসসিবোস গোমোহ-হাতিয়া লাইনে হাতিয়াকে টাটানগর -বিলাসপুর সেকশনে রৌরকেলার সাথে সংযুক্ত করে। এই  রেলপথটি দক্ষিণ পূর্ব রেলওয়ের আওতাধীন।

## ইতিহাস

১৯০৭ সালে আদ্রা একটি ব্রডগেজ  লাইন দিয়ে ঘুমতো গ্র্যান্ড কর্ডের সাথে সংযুক্ত হয়।  -লম্বা ব্রডগেজ চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়। এই লাইনের নির্মাণের মধ্যে ছিল ন্যারোগেজ কোটশিলা-রাঁচি লাইনকে ব্রডগেজে রূপান্তর করা হয়। রাঁচি-হাতিয়া-বোন্দামুন্ডা অংশটি ১৯৬৫ সালে খোলা হয়।

## বিদ্যুতায়ন

বন্ডামুন্ডা ইয়ার্ড-ডুমেত্র-বাঙ্গুরকেলা লিঙ্ক লাইনের বিদ্যুতায়ন করা হয় ১৯৯৮-৯৯ সালে। ২০০১-০২ সালে বোন্ডামুন্ডা-অর্গা, অর্গা-টাটি এবং তাটি-হাতিয়া সেক্টর বিদ্যুতায়িত হয়।

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:আদ্রা রেলওয়ে বিভাগ
বিষয়শ্রেণী:চক্রধরপুর রেলওয়ে বিভাগ
বিষয়শ্রেণী:খড়গপুর রেলওয়ে বিভাগ
বিষয়শ্রেণী:আসানসোলের পরিবহন
বিষয়শ্রেণী:জামশেদপুরের পরিবহন
বিষয়শ্রেণী:খড়গপুরের পরিবহন
টমাস এন্ড ফ্রেন্ডস

***টমাস এন্ড ফ্রেন্ডস*** () রেভারেন্ড উইলবার্ট আউড্রি এবং ব্রিট অলক্রফট দ্বারা নির্মিত একটি ব্রিটিশ শিশুদের টেলিভিশন সিরিজ যা ১৯৮৪ থেকে ২০২১ সালের মধ্যে ২৪টি ধারাবাহিক এবং ৫৮৪টি পর্ব জুড়ে প্রচারিত হয়েছিল।

বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:ইন্টারনেট মিম
বিষয়শ্রেণী:কল্পকাহিনীতে রেল পরিবহন
বিষয়শ্রেণী:কল্পকাহিনীতে রেলগাড়ি
বিমান বন্দ্যোপাধ্যায়

**বিমান বন্দ্যোপাধ্যায়** (জন্ম ২৮ ডিসেম্বর ১৯৪৮) হলেন একজন ভারতীয় রাজনীতিবিদ যিনি ৩০ মে, ২০১১ সাল থেকে পশ্চিমবঙ্গ বিধানসভার অধ্যক্ষের দায়িত্ব পালন করছেন। তিনি বারুইপুর পশ্চিম থেকে সর্বভারতীয় তৃণমূল কংগ্রেসের মনোনীত পশ্চিমবঙ্গ বিধানসভার বর্তমান সদস্য।

## জীবন এবং কর্মজীবন
গার্ডেন রিচে জন্ম ও বেড়ে ওঠা বিমান বন্দ্যোপাধ্যায় গোয়েঙ্কা কলেজ থেকে স্নাতক হন এবং কলকাতা বিশ্ববিদ্যালয় থেকে বাণিজ্যে এবং একই সঙ্গে আইনে স্নাতকোত্তর ডিগ্রি সম্পন্ন করেন। তাঁর পিতামহ সতীশ চন্দ্র বন্দ্যোপাধ্যায় এবং পিতা প্রাণতোষ বন্দ্যোপাধ্যায় ছিলেন স্বনামধন্য আইনজীবী।  তিনি ব্যাঙ্ক অফ ইন্ডিয়াতে নিযুক্ত ছিলেন কিন্তু পরবর্তীকালে চাকরি ছেড়ে আইন পেশায় যোগ দেন।  তিনি হরি মোহন ঘোষ কলেজে বাণিজ্যিক ও শিল্প আইনের খণ্ডকালীন প্রভাষক হিসেবেও কাজ করেছেন এবং কলকাতা বিশ্ববিদ্যালয়ে একজন পরীক্ষক ছিলেন। ১৯৮৫ সালে তিনি কলকাতা পৌরসংস্থার কাউন্সিলর পদে নির্বাচিত হন ১৩৬ নং ওয়ার্ড থেকে। তিনি পশ্চিমবঙ্গ বার কাউন্সিলের সদস্য হিসেবেও নির্বাচিত হয়েছিলেন।

২০১১ সালের মে মাসে, বারুইপুর পশ্চিমের তৃণমূল বিধায়ক এবং একজন অনুশীলনকারী আইনজীবী হিসেবে পশ্চিমবঙ্গ বিধানসভায় বিনা প্রতিদ্বন্দ্বিতায় অধ্যক্ষ নির্বাচিত হন, কারণ বিরোধীরা এই পদের জন্য একজন প্রার্থীকে মনোনীত করেনি। নির্বাচনের পরে, তিনি বিরোধীদের সংবেদনশীলতাকে আরও গুরুত্ব দেওয়ার সিদ্ধান্ত নিয়েছিলেন এবং মুখ্যমন্ত্রী মমতা বন্দ্যোপাধ্যায়ের পরামর্শে তাদের কথা বলার জন্য আরও সময় দেওয়ার প্রতিশ্রুতি দিয়েছিলেন, এই সিদ্ধান্তটি বিরোধী দলনেতা সূর্যকান্ত মিশ্র স্বাগত জানিয়েছিলেন।বিমান বন্দ্যোপাধ্যায় নির্বাচিত হওয়ার পর, সূর্যকান্ত মিশ্র, প্রবোধ চন্দ্র সিনহা এবং সুভাষ নস্কর তাকে স্পিকারের চেয়ারে নিয়ে যান, যেখানে তিনি বিদায়ী স্পিকার হাশিম আব্দুল হালিমের সাথে সৌজন্য বিনিময়ের প্রোটোকলের সাথে জড়িত ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:১৯৪৮-এ জন্ম
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গ বিধানসভার অধ্যক্ষ
পশ্চিমবঙ্গ বিধানসভার অধ্যক্ষদের তালিকা

**পশ্চিমবঙ্গ বিধানসভার অধ্যক্ষ** হলো পশ্চিমবঙ্গ বিধানসভার প্রিসাইডিং অফিসারকে (চেয়ার) দেওয়া উপাধি। অধ্যক্ষের দাপ্তরিক ভূমিকা হল বিতর্ক সংযত করা, পদ্ধতির উপর বিধি প্রণয়ন করা, ভোটের ফলাফল ঘোষণা করা ইত্যাদি। অধ্যক্ষ কে কথা বলতে পারবে তার সিদ্ধান্ত নেন এবং বিধানসভার পদ্ধতি ভঙ্গকারী সদস্যদের শৃঙ্খলাবদ্ধ করার ক্ষমতা রাখেন। অধ্যক্ষ প্রায়শই ব্যক্তিগতভাবে শরীরের প্রতিনিধিত্ব করেন এবং আনুষ্ঠানিকভাবে ও অন্যান্য কিছু পরিস্থিতিতে শরীরের কণ্ঠস্বর হিসাবে করেন। অনেক সংস্থায় স্পিকার প্রো-টেম্পোর বা ডেপুটি স্পিকার থাকে, যখন স্পিকার উপস্থিত না থাকেন তখন পূরণ করার জন্য মনোনীত হন।

সপ্তদশতম পশ্চিমবঙ্গ বিধানসভার বর্তমান স্পিকার হলেন বিমান বন্দ্যোপাধ্যায় এবং ডেপুটি স্পিকার আশিস বন্দ্যোপাধ্যায়।

## তালিকা
### [[বঙ্গীয় আইনসভা]]
; বঙ্গীয় আইনসভার স্পিকার

; বঙ্গীয় আইনসভার সভাপতি

### [[পশ্চিমবঙ্গ বিধানসভা]]
; পশ্চিমবঙ্গ বিধানসভার অধ্যক্ষ

## তথ্যসূত্র


বিষয়শ্রেণী:ভারতের আইনসভার স্পিকারদের তালিকা
বিষয়শ্রেণী:পশ্চিমবঙ্গের রাজনীতি সম্পর্কিত তালিকা
মলাশয়

**মলাশয়** () হলো পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য । বৃহদন্ত্রের সিগময়েড কোলন শেষে এটির সূচনা ঘটে। মেরুদণ্ডের ভিত্তিতে তৃতীয় স্যাক্রামে এটি অবস্থিত।

মানবদেহে মলাশয়ের পর পায়ু পথ দেখা যায় যার দৈর্ঘ্য ।

## নামকরণ
ল্যাটিন শব্দ *rectum intestinum* থেকে এর উৎপত্তি, যার অর্থ সোজা অন্ত্র।

## গঠন

মলাশয় হল পরিপাকতন্ত্রের বৃহদন্ত্র পরবর্তী অংশ, যা শেষ অংশ পায়ু ছিদ্রে শেষ হয়। একজন প্রাপ্তবয়স্ক পুরুষ মানুষের মলাশয়ের দৈর্ঘ্য । বৃহদন্ত্রের সিগময়েড কোলন শেষে এটির সূচনা ঘটে। মেরুদন্ডের ভিত্তিতে তৃতীয় স্যাক্রামে এটি অবস্থিত।

মলাশয়ে বৃহদন্ত্রের কোলনের মতো টিনিয়া কোলি থাকে না। সিগময়েড কোলনেই তা শেষ হয়ে যায় (মলাশয় শুরুর প্রায় ৫ সেন্টিমিটার আগে)।

আণুবীক্ষণিক দিক থেকে মলাশয় পরিপাক নালীর অন্যান্য অংশের মতোই অভিন্ন। পায়ুর সাথে সংযোগ স্থলে **স্তরীভূত [[আঁইশাকার আবরণী কলা]]** দেখা যায়।

## তথ্যসূত্র

## আরও পড়ুন

* 
* 
* 
* 
* 

## বহিঃসংযোগ

* 
* 
* 
* 

বিষয়শ্রেণী:পরিপাকতন্ত্র
বিষয়শ্রেণী:মানবদেহ
বিষয়শ্রেণী:শ্রোণিচক্র
বিষয়শ্রেণী:মলনালী
নাখাম কারি

**নাখাম কারি**, **নাখাম খারি** বা **নাখানমিচি** গারোদের সবচেয়ে প্রিয় খাবাগুলোর একটি যা মাছের শুটকি দিয়ে তৈরি হয়।

## বিবরণ
নাখানমিচি স্বাভাবিকভাবে তেলে রান্নার পাশাপাশি মান্দিরা খাবার সােডা দিয়ে এক ধরনের তরকারি রান্না করে যা মান্দিদের কাছে 'খারি' নামে পরিচিত। নানা তরিতরকারি দিয়েই খারি রান্না হতে পারে যেমন—আলু, বেগুন, করলা, কচুমুখী ইত্যাদি। তবে নাখাম মিচি বা রান্না করা শুটকির ঝােল মান্দিদের কাছে প্রিয়।

**নাখাম কারি** দু'ধরনের শুটকি দিয়ে তৈরি হয় যা সচরাচর বাজারে পাওয়া যায়, তবে পুঁটি মাছের শুঁটকি অধিক প্রচলিত। অপরটি ছােট ছােট চিংড়ি ও গুঁড়াে মাছের সমন্বয়ে তৈরি নাখাম।

## প্রস্তুতপ্রণালি
পুঁটি মাছের নাখামের জন্য পানিতে ভালােভাবে ধুয়ে পাতিলে কাঁচামরিচ, পেয়াজ, আদা, লবণ, খাবার সােডা পরিমাণ মতাে পানি দিয়ে পাকানাে হয়। তাতে টাটকা ছােট মাছ দিলে আরাে সুস্বাদু হয়। ছােট চিংড়ি ও গুড়াে মাছের নাখাম বাজার থেকে সংগ্রহ করে চার/পাঁচ দিন রৌদ্রে ভালাে করে শুকিয়ে নেয়া হয়। তারপর টেকিতে গুড়াে করে ওয়াসিনথক-এ ভরা হয়। ওয়াসিনথক এক গেরাে সমান বাঁশ কেটে এক অংশের গেরাে কেটে ফাকা করা হয় । রৌদ্রে শুকিয়ে পাকিয়ে আগুনে হালকা সেঁক দিয়ে নাখাম সুআ ওয়াসিনথকে বরা হয় । ভরা হলে কলাপাতা দিয়ে তার উপর সামান্য মাটির প্রলেপ দিয়ে রাখা হয়। তাতে অনেক দিন ধরে নাখাম ভাল থাকে। রান্নার সময় প্রয়ােজন অনুসারে বের করে একই পদ্ধতিতে রন্ধন করা হয়।

## তথ্যসূত্র

বিষয়শ্রেণী:গারো সংস্কৃতি
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাংলাদেশী খাবার
বিষয়শ্রেণী:গারো রন্ধনশৈলী
ওয়াকফুরা

**ওয়াকফুরা** (বাংলা: শুকরকাটা) হলো শুকরের মাংস দিয়ে তৈরি গারোদের জনপ্রিয় একটি খাবার। বিশেষত ময়মনসিংহের হালুয়াঘাটের মান্দিদের ওয়াকফুরা মন্দিরে এর সর্বাধিক প্রচলন রয়েছে।

## প্রস্তুতপ্রণালি
প্রথমে আতপ চাল ভিজিয়ে রেখে শিলপাটিতে গুড়াে করে নেয়া হয়। তারপর শুকরের মাংসের সাথে মরিচ, পেঁয়াজ, আদা, লবণ দিয়ে কষিয়ে নিতে হয়। এরপর পরিমাণ মতাে পানি দিতে হয়। রান্নার মাঝামাঝি পর্যায়ে আতপ চালের গুঁড়াে ধীরে ধীরে দিতে হয় সেই সাথে চামচ দিয়ে নাড়িয়ে দিতে হয়। যাতে সেটি জমাটবদ্ধ না থেকে তরকারিতে ভালােভাবে মিশে যেতে পারে। ঘন হয়ে এলে লবণ, মরিচ পরিমাণ মতাে হয়েছে কিনা পরীক্ষা করে দেখা হয় । খারি রান্না হলে খাবার সােডা দেয়া হয়। প্রয়ােজনীয় সময় চুলাের উপর রেখে রান্না হয়ে গেলে চুলাের উপর থেকে তােলা হয়। ওয়াকফুরা হলুদ তেল দিয়ে রান্না করা যায় আবার থারিও রান্না করা যায়।

## তথ্যসূত্র

বিষয়শ্রেণী:গারো সংস্কৃতি
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাংলাদেশী খাবার
বিষয়শ্রেণী:গারো রন্ধনশৈলী
কুরাসাও

**কিউরাসাও** (  ; ;  : *কোরসো* [ˈkɔrsɔu̯]) দক্ষিণ ক্যারিবিয়ান সাগর এবং ডাচ ক্যারিবিয়ান অঞ্চলের একটি কম এন্টিলিস দ্বীপ দেশ, প্রায়  ভেনিজুয়েলা উপকূলের ৬৫ কিমি উত্তরে।নেদারল্যান্ডস রাজ্যের একটি সাং

বিধানিক () দেশ । আরুবা এবং বোনায়ারের সাথে মিলে একসাথে এটি ABC দ্বীপ (ত্রিভুজাকৃতির) গঠন করে।সমষ্টিগতভাবে, কুরাসাও, আরুবা এবং ক্যারিবিয়ানের অন্যান্য ডাচ দ্বীপগুলিকে প্রায়শই ডাচ ক্যারিবিয়ান দেশ বলা হয়।
কুরাসাও পূর্বে ১৮১৫ থেকে ১৯৫৪ সাল পর্যন্ত কুরাসাও এবং অছি অঞ্চলের অংশ ছিল। তারপর পরবর্তীকালে ১৯৫৪ থেকে ২০১০ পর্যন্ত নেদারল্যান্ডস অ্যান্টিলিস, "কিউরাসাও দ্বীপ অঞ্চল" হিসাবে  (  *Eilandgebied Curaçao*,  *Teritorio Insular di Kòrsou* )

এবং এখন আনুষ্ঠানিকভাবে **কুরাসাও দেশ** বলা হয় (  *ল্যান্ড কুরাসাও*,

 *Pais Kòrsou* )  এতে কুরাসাওর প্রধান দ্বীপ এবং ক্লেইন কুরাসাও ("লিটল কুরাসাও") এর অনেক ছোটো, জনবসতিহীন দ্বীপ অন্তর্ভুক্ত রয়েছে।  কুরাসাও-এর জনসংখ্যা ১৫৮,৬৬৫  (জানুয়ারি ২০১৯ আনুমানিক) এবং এলাকা  2 (171&nbsp;বর্গ&nbsp;মাই) ; এর রাজধানী হল উইলেমস্টাড। 

## তথ্যসূত্র

বিষয়শ্রেণী:Articles containing Dutch-language text
বিষয়শ্রেণী:দ্বীপ রাষ্ট্র
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:১৯৫৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:২০১০-এ প্রতিষ্ঠিত রাষ্ট্র ও অঞ্চল
বাড়ির প্রকারের তালিকা

এটি **বাড়ির প্রকারের একটি তালিকা** । ঘরগুলো বিভিন্ন ধরনের রীতি ও প্রয়োজন মাফিক তৈরি করা যেতে পারে।একটি মৌলিক বিভাজন হল ফ্রি-স্ট্যান্ডিং বা একক-পরিবার বিচ্ছিন্ন বাড়ি এবং বিভিন্ন ধরনের সংযুক্ত বা বহু-পরিবারের আবাসিক বাসস্থানের মধ্যে।উভয়ই পরিমাপে এবং প্রদত্ত আবাসনের পরিমাণে ব্যাপকভাবে পরিবর্তিত হতে পারে।

## বিন্যাস পদ্ধতি

## কুঁড়েঘর
একটি কুঁড়েঘর হল তুলনামূলকভাবে সাধারণ নির্মাণের একটি বাসস্থান। সাধারণত এক রুমের এবং এক চালা ব উচ্চতায় একতলা। কুঁড়েঘরের নকশা এবং উপকরণ বিশ্বজুড়ে ব্যাপকভাবে পরিবর্তিত হয়।

## কুঠী
কুঠী হল একটি সাধারণ শব্দ যা একটি অগভীর-পিচযুক্ত ছাদ সহ একটি নিচু একতলা বাড়ির ক্ষেত্রে প্রয়োগ করা হয় (কিছু জায়গায় ১.৫-তলা হিসাবে উল্লেখ করা হয়, যেমন যুক্তরাজ্যের শ্যালেট কুঠী )।

## কুটির
একটি **কুটির** হচ্ছে একটি ছোট গৃহ, সুউচ্চ নয়, যদিও শব্দটি কখনও কখনও বড় কাঠামোতে প্রয়োগ করা হয়।

## র্যাঁশ

র্যাঁশ মূলত একটি অফিস গৃহ ও একটি পশু রেখে চিকিৎসা করার মত রুম যুক্ত বাড়ি।
বর্তমানে একটি **র্যাঁশগৃহ** অথবা **র্যাঁশ** একটি সুউচ্চ নয় এমন একচালা ও একটি গাড়ি রাখার রুম যুক্ত ইংরেজি এল‌ L বা ইউ U আকারে গড়া বাড়ি।  র্যাঁশ শৈলীতে আছে:
* **ক্যালিফোর্নিয়া র্যাঁশ**:"আসল" র্যাঁশ শৈলী, দ্বিতীয় বিশ্বযুদ্ধের আগে ২০ শতকের প্রথম দিকে মার্কিন যুক্তরাষ্ট্রে বিকশিত হয়েছিল।
* **ছোট র্যাঁশ**:দ্বিতীয় বিশ্বযুদ্ধ-পরবর্তী শৈলীর র্যাঁশ যা ছিল মূলের চেয়ে ছোট এবং কম অলঙ্কৃত, আবাসন উন্নয়নে ব্যাপকভাবে ব্যবহৃত, সাধারণত গাড়ি রাখার রুম ছাড়াই 
* **শহরতলীর র্যাঁশ**: এ ধরনের র্যাঁশ একটি আধুনিক শৈলীর যা মূলের অনেক বৈশিষ্ট্য ধরে রাখে তবে আধুনিক সুযোগ-সুবিধা সহ আরও বড় বাড়ি।
## আই-গৃহ

একটি **আই-গৃহ** হচ্ছে একটি দোতলা বা দোচালা ইংরেজি বর্ণ আই-আকারের বাড়ি। 
* **নতুন ইংল্যান্ডের আই-গৃহ**: একটি কেন্দ্রীয় চিমনি দ্বারা চিহ্নিত করা হয়
* **পেনসিলভানিয়া আই-গৃহ**: বাড়ির উভয় পাশের অভ্যন্তরীণ ত্রিকোনাকার-এবং চিমনি দ্বারা চিহ্নিত করা হয়

## ত্রিভুজালয়

একটি **ত্রিভুজালয়** অথবা  **ত্রিভুজ কুটির** এ থাকে একটি সুউচ্চ ত্রিকোণাকৃতির চালা।

## একচালা দ্বিতলালয়
**একচালা দ্বিতলালয়**' হল একটি বাড়ির নকশা যা সাধারণত ১৯৫০ এবং ১৯৬০-এর দশকে নির্মিত হয়েছিল।  এটিতে দুটি প্রায় সমান বিভাগ রয়েছে যা দুটি ভিন্ন স্তরে অবস্থিত, করিডোরে একটি ছোট সিঁড়ি তাদের সংযুক্ত করে।
* **একচালা দ্বিতলালয় **, 
* **একচালা তেতলালয়**
## বুরুজালয়
একটি **বরুজালয়** হচ্ছে একটি নিবিড় একচালা বিশিষ্ট বহুতলালয়, সুরক্ষামূলক ভবন।
## অন্যান্য ধরণ

### উঠোনালয়
**উঠোনালয়** বা **উঠোন বাড়ি** হচ্ছে একটি অভ্যন্তরীণ বা পার্শ্ব প্রাঙ্গনযুক্ত গৃহ। বাংলাদেশে উঠোনালয় ব্যাপক প্রচলিত।
* **উঠোনালয়**
** **রিয়াদ**: একধরনের পাশ্ব ও অভ্যন্তরীণ উঠোনালয় মরক্কোয় দেখা যায়।

** **সিহেয়ুয়ান**: একধরনের অভ্যন্তরীণ উঠোনালয় চীনে প্রচলিত।
### বাগানবাড়ি
এ ধরনের বাড়িতে একটি সংযুক্ত বৃহৎ উদ্যান থাকে।
#### বসতবাড়ি
মূলত জমিদারবাড়ি, এ ধরনের বাগানবাড়িতে সুবৃহৎ অট্টালিকা সহ সুবিশাল উদ্যান থাকে।

### ডুপ্লেক্স বাড়ি
এ ধরণের বাড়ি সাধারণত আধুনিক ভাবে তৈরী হয়। আধুনিক কক্ষ সহ নানা ধরণের আধুনিক জিনিসে পরিপূর্ণ থাকে।

### বহুকোণালয়
এ ধরনের গৃহ চারের অধিক কোণে বিভক্ত বহুতল হয়।
### রণপালয়
এ ধরনের কুঁড়েঘর বা কুটির রণপার  উপর নির্মিত। সাধারণত জলের উপরে অঢালু ভূমি উপর যেমন: পাহাড়ের ঢাকে।
## টীকা

বিষয়শ্রেণী:বাড়ি শৈলী
বিষয়শ্রেণী:বাড়ির ধরন
সৃজনী বিদ্যানিকেতন স্কুল এন্ড কলেজ

**সৃজনী বিদ্যানিকেতন স্কুল এন্ড কলেজ**
বাংলাদেশের বরিশাল বিভাগের পটুয়াখালী জেলার দুমকি উপজেলার একটি স্বনামধন্য শিক্ষা প্রতিষ্ঠান। এই শিক্ষা প্রতিষ্ঠানটি পটুয়াখালী বিজ্ঞান ও প্রযুক্তি বিশ্ববিদ্যালয়(পবিপ্রবি) অধিভুক্ত একটি উচ্চ মাধ্যমিক বিদ্যালয়। এ শিক্ষাপ্রতিষ্ঠানটি ১৯৯৩ সালের ০১লা ফেব্রুয়ারী প্রতিষ্ঠা করা হয়। এ শিক্ষাপ্রতিষ্ঠানটির প্রতিষ্ঠাতা ও পরিচালক হলেন পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) আইন ও ভূমি অনুষদের সাবেক ডিন আ.ক.ম মোস্তফা জামান।

## ইতিহাস
১৯৯৩ সালের ০১লা ফেব্রুয়ারী তৎকালীন পটুয়াখালী কৃষি কলেজের শিক্ষক (বাংলাদেশ কৃষি বিশ্ববিদ্যালয়, ময়মনসিংহের অধিভুক্ত) প্রফেসর আ.ক.ম মোস্তফা জামানের নেতৃত্বে একদল মহৎ,শিক্ষানুরাগী ও হৈতষী শিক্ষক-কর্মকর্তা এ অঞ্চলের শিক্ষার সার্বিক মানোন্নয়ন,শিক্ষিত ও দক্ষ মানবসম্পদ তৈরি এবং বিজ্ঞাননির্ভর  শিক্ষাদানের লক্ষ্যে প্রতিষ্ঠা করেন **সৃজনী বিদ্যানিকেতন**। শুরুতে শিশু শ্রেণী থেকে  মাধ্যমিক স্তর পর্যন্ত পাঠদান করানো হলেও, পরবর্তীতে ২০১৪ সালে উচ্চ মাধ্যমিক স্তরে রূপান্তরিত করা হয়। উচ্চ মাধ্যমিক স্তরে শুরুতে বিজ্ঞান বিভাগে পাঠদান করানো হয়। এবং  ২০১৬-২০১৭ শিক্ষাবর্ষ থেকে বাণিজ্য বিভাগে পাঠদান শুরু হয়। প্রতিষ্ঠানটি সরাসরি পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) পৃষ্ঠপোষকতায় পরিচালিত হয়। ২০২১ সাল থেকে পটুয়াখালী বিজ্ঞান ও প্রযুক্তি বিশ্ববিদ্যালয়ের হেলথ এন্ড হাইজিন ডিপার্টমেন্টের চেয়ারম্যান অধ্যাপক লিটন চন্দ্র সেন **সৃজনী বিদ্যানিকেতন স্কুল এন্ড কলেজের** অধ্যক্ষ হিসেবে দায়িত্ব পালন করছেন।

## চিত্রশালা
 
থাম্ব|বার্ষিক ক্রিয়া উৎসব
থাম্ব|১৩ ই মার্চ ২০২২ এ অনুষ্ঠিত সৃজনীয়ান নাইটস
থাম্ব|কোর্স সমাপনী সনদ বিতরণ ও বার্ষিক পুরস্কার বিতরণী অনুষ্ঠান। (আর্কাইভ থেকে)
থাম্ব|প্রত্যাহিক সমাবেশ (আর্কাইভ থেকে)
## তথ্যসূত্র

বিষয়শ্রেণী:পটুয়াখালী জেলার শিক্ষাপ্রতিষ্ঠান
বিষয়শ্রেণী:পটুয়াখালী জেলার মহাবিদ্যালয়
বিষয়শ্রেণী:দুমকি উপজেলা
বিষয়শ্রেণী:পটুয়াখালী বিজ্ঞান ও প্রযুক্তি বিশ্ববিদ্যালয়
ডিজনি চ্যানেল (বেলজিয়াম)

**ডিজনি চ্যানেল** দ্য ওয়াল্ট ডিজনি কোম্পানি মালিকানাধীন একটি বেলজীয় শিশুতোষ টেলিভিশন চ্যানেল। এটি যুক্তরাষ্ট্রভিত্তিক ডিজনি চ্যানেলের ফ্লেমিশ সংস্করণ, যা ২০০৯ সালের ১ নভেম্বরে ফ্ল্যান্ডার্সে সম্প্রচার শুরু করে, ডিজনি চ্যানেলের ওলন্দাজ ফিডের একটি উপফিড হিসেবে। ২০১২ সালে ফ্লেমিশ ফিড ওলন্দাজ ফিড থেকে আলাদা হয়। ফরাসি বেলজিয়ামে ডিজনি চ্যানেলের ফরাসি ফিড সম্প্রচার হয়েছিল ২০১৫ সালের ২৯ জুনের পর্যন্ত, যখন একটি ফরাসি বেলজীয় ফিডের উদ্বোধন হয়। উভয় ফ্লেমিশ এবং ফরাসি ফিড নিজস্ব বিজ্ঞাপন সহ একই অনুষ্ঠানসূচীতে চলে।

## ইতিহাস
২০০৩ সালের ৩১ মার্চে ডিজনি চ্যানেল ফ্রান্স বেলজিয়ামে সম্প্রচার শুরু করে কানাল+ এর সাথে ডিজিটাল কেবল অফারের একটি বিকল্প হিসেবে। ফরাসি ডিজনি চ্যানেলগুলো ২০০৬ সালের ১ ডিসেম্বরে বেলগাকম টিভিতে উপলব্ধি করা হয়।

বেলগাকম টিভিতে ওলন্দাজ ডিজনি চ্যানেল ২০০৯ সালের ৩০ অক্টোবরে উপলব্ধি করা হয়, এবং ফরাসি চ্যানেল সহ ১ নভেম্বরে এটি টেলিনেটে উপলব্ধি করা হয়। ২০১২ সাল থেকে ফ্লেমিশ ফিড ওলন্দাজ ফিডের থেকে আলাদা হয়, প্রতিটি তাদের নিজস্ব অনুষ্ঠানসমূহ সহ।

স্যাটেলাইটের বাদে ডিজনি চ্যানেল ফ্রান্সকে প্রতিস্থাপন করে ২০১৫ সালের ২৯ জুনে একটি ফরাসি বেলজীয় ফিড সম্প্রচার শুরু করে। ফরাসি এবং ফ্লেমিশ ফিডগুলো একরকমের অনুষ্ঠানসূচীর মাধ্যমে চলে, কিন্তু ফ্লেমিশ ফিডে সমস্ত অনুষ্ঠান ফরাসি ভাষায় ডাব করা। ডিজনি চ্যানেল বেলজিয়াম সমস্ত প্রোভাইডারে এইচডিতে উপলব্ধ।

## দর্শক ভাগ
২০১৯ সালে ফরাসি ফিডটি দক্ষিণ বেলজিয়ামে ৪ থেকে ১৪ বয়স পরিসীমার জন্য শিশুতোষ টেলিভিশন চ্যানেলের মধ্যে তৃতীয় স্থানে রয়েছে, নিকেলোডিয়ন এবং ডিজনি জুনিয়রের পিছনে, এবং কার্টুন নেটওয়ার্ক এবং স্টুডিও ১০০ টিভির সামনে। সমস্ত বয়স একত্রিত করে, চ্যানেলটি আঞ্চলিকভাবে ১৪ তম স্থানে রয়েছে৷

ফ্লেমিশ ফিডটি উত্তর বেলজিয়ামে ৪ থেকে ১৪ বয়স পরিসীমার জন্য শিশুতোষ টেলিভিশন চ্যানেলের মধ্যে পঞ্চম স্থানে রয়েছে, নিকেলোডিয়ন, নিক জুনিয়র, স্টুডিও ১০০ টিভি এবং কার্টুন নেটওয়ার্কের পিছনে, এবং ডিজনি জুনিয়র, ভিটিএম কিডস এবং ভিটিএম কিডস জুনিয়রের সামনে।

## তথ্যসূত্র

বেলজিয়াম
বিষয়শ্রেণী:ফরাসি ভাষার টেলিভিশন স্টেশন
বিষয়শ্রেণী:ফ্ল্যান্ডার্সের টেলিভিশন চ্যানেল
বিষয়শ্রেণী:বেলজিয়ামের টেলিভিশন চ্যানেল
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০০৯-এ বেলজিয়ামে প্রতিষ্ঠিত
জিওমারা অ্যাসেভেদো

থাম্ব|কলম্বিয়ার ব্যারানকুইলা শহরের ছবির মন্টেজ।
**জিওমারা অ্যাসেভেদো** একজন কলম্বিয়ান জলবায়ু পরিবর্তন কর্মী। এনজিও ব্যারানকুইলা +২০-এর প্রতিষ্ঠাতা এবং সিইও হিসেবে তিনি জলবায়ু ন্যায়বিচারে নারী এবং তরুণদের কণ্ঠস্বর অন্তর্ভুক্ত করার পক্ষে যুক্তি দিয়েছেন।

অ্যাসেভেদো ২০১২ সালে ব্যারানকুইলা +২০ প্রতিষ্ঠা করেন এবং সেখানে ২০২২ সাল পর্যন্ত সিইও হিসেবে কাজ করেন। ব্যারানকুইলা +২০ হল একটি যুব-নেতৃত্বাধীন বেসরকারি সংস্থা যা ব্যারানকুইলা এবং সমগ্র ল্যাটিন আমেরিকায় জলবায়ু সক্রিয়তা এবং পরিবেশবাদের উপর দৃষ্টি নিবদ্ধ করে।

অ্যাসেভেদো "এল অরিনোকো সে অ্যাডপ্টা" (অরিনোকো অ্যাডপ্টাস) নেটওয়ার্কটি সহ-প্রতিষ্ঠা করেন, যা ২০১৪ সালের দিকে অরিনোকুইয়া প্রাকৃতিক অঞ্চলে জলবায়ু পরিবর্তনের মোকাবেলা এবং অভিযোজন করার জন্য একটি লিঙ্গ -ভিত্তিক পদ্ধতি ব্যবহার করে।

২০১৫ সালে, অ্যাসেভেদো প্যারাগুয়েতে ওয়ার্ল্ড ওয়াইড ফান্ড ফর নেচার-এর জন্য কাজ করেছিলেন।

২০১৬ থেকে ২০১৯ সাল পর্যন্ত, অ্যাসেভেদো কলম্বিয়ার নারিনো সরকারের জন্য জলবায়ু পরিবর্তন বিশেষজ্ঞ হিসেবে কাজ করেছেন এবং জলবায়ু পরিবর্তন নীতির সমন্বয় সাধন করেন।

২০২১ সালে, অ্যাসেভেদো নারী ও লিঙ্গ নির্বাচনের অংশ হিসেবে ২০২১ ইউনাইটেড নেশনস ক্লাইমেট চেঞ্জ কনফারেন্সে (সিওপি২৬)  যোগ দিয়েছিলেন। তিনি জলবায়ু ন্যায়বিচার অর্জনে নারীর অধিকারের গুরুত্বের পক্ষে কথা বলেন।

অ্যাসেভেদো উইমেন ফর ক্লাইমেট জাস্টিস প্রকল্প (ব্যারানকুইলা +২০-এর একটি প্রকল্প), ২০২১ সালের একটি উদ্যোগ যা কলম্বিয়া জুড়ে তরুণ নারীদের জলবায়ু নেতৃত্বের উপর জোর দেয়। ২০২১ সালে বিল অ্যান্ড মেলিন্ডা গেটস ফাউন্ডেশন কর্তৃক ব্যারানকুইলা +২০ প্রকল্পটির জন্য $৫০,০০০ প্রদান করা হয়েছিল।

অ্যাসেভেদো গ্লোবাল ইয়ুথ বায়োডাইভারসিটি নেটওয়ার্কের স্টিয়ারিং কমিটিতে এবং গ্লোবাল ইয়ুথ ক্লাইমেট অ্যাকশন ফান্ডের যুব তহবিল কমিটিতে কাজ করেন।

## ব্যক্তিগত জীবন
অ্যাসেভেদো এর জন্ম ব্যারানকুইলা, কলম্বিয়া।

অ্যাসেভেদো কলম্বিয়ার ইউনিভার্সিডাদ দেল নর্টের একজন স্নাতক, যেখান থেকে তিনি আন্তর্জাতিক আইনের উপর আন্তর্জাতিক সম্পর্কের বিষয়ে ডিগ্রি নিয়েছেন। অ্যাসেভেদো ফ্রাঙ্কফুর্ট স্কুল অফ ফাইন্যান্স অ্যান্ড ম্যানেজমেন্টে পড়াশোনা করেন, যেখানে তিনি ক্লাইমেট ফাইন্যান্স নিয়ে পড়াশোনা করেছেন।

## তথ্যসূত্র

## বহিঃসংযোগ

* ব্যারানকুইলা +২০ ওয়েবসাইট
* জিওমারা অ্যাসেভেদো - জলবায়ু এবং অর্থ ( ইউটিউব )
* এল অরিনোকো সে অ্যাডাপটা ( ফেসবুক ); এল অরিনোকো সে অ্যাডাপটা ( ইউটিউব )

বিষয়শ্রেণী:CS1 Spanish-language sources (es)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
ভোলা দারুল হাদিস কামিল মাদ্রাসা

**ভোলা দারুল হাদিস কামিল স্নাতকোত্তর মাদ্রাসা** বাংলাদেশের ভোলা জেলার প্রাচীনতম একটি আলিয়া মাদ্রাসা। তবে এটি ভোলা জেলার কেন্দ্রীয় মাদ্রাসা হওয়াতে **ভোলা আলিয়া মাদ্রাসা** নামেও অভিহিত হয়ে থাকে। মাদ্রাসাটিতে আলিয়া মাদ্রাসার সর্বোচ্চ শ্রেণী কামিল পর্যন্ত রয়েছে। এটি ১৯১৩ সালে এটি ভোলা জেলার সদর উপজেলার কাতলাসেন নামক স্থানে প্রতিষ্ঠিত হয়েছিলো। এখানে বিজ্ঞান ও মানবিক উভয় বিভাগই চালু রয়েছে। মাদ্রাসার বর্তমান অধ্যক্ষ মোঃ আবুল বাশার আব্দুর রহিম।

## ইতিহাস
১৯১৩ সালে প্রথম দিকে ভোলা জেলার প্রানকেন্দ্রে এই মাদ্রাসা  স্থাপিত হয়। এর অনেক পরে তৎকালীন সরকার কর্তৃক অনুমোদন লাভ করে। পরবর্তীতে স্থানীয় ব্যক্তিবর্গের প্রচেষ্টায় ধীরে ধীরে এই মাদ্রাসা কামিল মাদ্রাসায় রূপান্তরিত হয়। এছাড়াও সাবেক মন্ত্রী মোশাররফ হোসেন শাহজাহান তার বাবার অর্থানুকুল্যে স্থানীয় আলেমরা বর্তমান আলিয়া মাদ্রাসা প্রতিষ্ঠা করেন।

ভোলা জেলায় ইসলামি শিক্ষা প্রসারে এই মাদ্রাসার অবদান রয়েছে। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্ত লাভ করে, এবং ফাজিল শ্রেণী সাধারণ ডিগ্রি মান অর্জন করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয় এবং ২১টি মাদ্রাসার সঙ্গে এই মাদ্রাসায়ও অনার্স কোর্স চালু হয়।
থাম্ব|ভোলা দারুল হাদিস কামিল মাদ্রাসার উলামাদের তালিকা

## শিক্ষা কার্যক্রম
মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে।

মাদ্রাসার বর্তমান অধ্যক্ষ মোঃ আবুল বাশার আব্দুর রহিমের এবং উপাধ্যক্ষ মাওলানা মোবাশ্বেরুল হক নাঈম।

## উল্লেখযোগ্য ব্যক্তিত্ব

* রুহুল আমিন, মাদ্রাসার সাবেক অধ্যক্ষ।
* মাওলানা মোবাশ্বেরুল হক নাঈম, লেখক ও গবেষক, উপাধ্যক্ষ।

## তথ্যসূত্র

বিষয়শ্রেণী:ভোলা জেলার আলিয়া মাদ্রাসা
বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:ভোলা সদর উপজেলা
বেটি উবার

**এলিজাবেথ করবিন "বেটি" উবার** একজন প্রাক্তন ব্রিটিশ ব্যাডমিন্টন ও টেনিস খেলোয়াড়। ১৯২৫ সালে তিনি হার্বার্ট উবারের সাথে বিবাহ বন্ধনে আবদ্ধ হন।

## ব্যাডমিন্টন
বেটি উবার অল ইংল্যান্ড ওপেন ব্যাডমিন্টন চ্যাম্পিয়নশিপে ১৩টি শিরোপা জিতেছেন; যার মধ্যে ১টি মহিলাদের একক, ৪টি মহিলাদের দ্বৈত এবং ৮টি মিক্সড ডাবলস ইভেন্টে।

তিনি উদ্বোধনী সদস্য হিসাবে বিশ্ব ব্যাডমিন্টন হল অফ ফেমে অন্তর্ভুক্ত হন।

## উবার কাপ
তাঁর পদবী "উবার" উবার কাপ অর্থাৎ বিশ্ব মহিলা দলীয় ব্যাডমিন্টন চ্যাম্পিয়নশিপের জন্য ব্যবহৃত হয়, কারণ ১৯৫০ সালে নিউজিল্যান্ডে পুরুষদের মতো মহিলাদের ইভেন্ট আয়োজন করার ইচ্ছা ছিল তাঁর। তিনি প্রথম প্রতিযোগিতার ড্র চলাকালীন অংশগ্রহণ করেন।

## টেনিস
ব্যাডমিন্টন ছাড়াও তিনি টেনিসেও প্রতিদ্বন্দ্বিতা করেছিলেন এবং উইম্বলডন চ্যাম্পিয়নশিপ ১৯২৯ থেকে ১৯৪৬ সালের মধ্যে একক ও দ্বৈত ইভেন্টে খেলেছিলেন। তাঁর সেরা একক পারফরম্যান্স ছিল ১৯৩০ সালে যখন তিনি চতুর্থ রাউন্ডে পৌঁছেছিলেন যেখানে তিনি ফিলিস মাডফোর্ড-এর কাছে হেরেছিলেন।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৮৩-এ মৃত্যু
কোডারমা-হাজারীবাগ-বারকাকানা-রাঁচি লাইন

**কোডারমা-হাজারীবাগ-বারকাকানা-রাঁচি লাইন** হল একটি ভারতীয় রেললাইন যা আসানসোল-গয়া বিভাগের কেড়ারমা জংশন হাজারীবাগ , বারকাকানা এবং রাঁচির সাথে সংযুক্ত করে। এই  রেলপথটি দক্ষিণ পূর্ব রেলওয়ে এবং পূর্ব মধ্য রেলওয়ের আওতাধীন।

## ইতিহাস
এই লাইনটি অটল বিহারী বাজপেয়ীর শাসনামলে ১৯৯৯ সালের রেল বাজেটে ঘোষণা করা হয়। কোডারমা-হাজারীবাগ টাউন সেকশনটি ২০ ফেব্রুয়ারী ২০১৫-এ সম্পূর্ণ হয়। ঝাড়খণ্ডের রাজ্যপাল সৈয়দ আহমেদ, মুখ্যমন্ত্রী রঘুবর দাস, কেন্দ্রীয় রেলমন্ত্রী সুরেশ প্রভু, কেন্দ্রীয় রেল প্রতিমন্ত্রী মনোজ সিনহা, কেন্দ্রীয় অর্থ প্রতিমন্ত্রী এবং হাজারীবাগের সাংসদ জয়ন্ত সিনহা সহ প্রধানমন্ত্রী নরেন্দ্র মোদি এটির উদ্বোধন করেন। 
৭ ডিসেম্বর ২০১৬-এ মুখ্যমন্ত্রী রঘুবর দাসের উপস্থিতিতে রেলমন্ত্রী সুরেশ প্রভুর দ্বারা ৫৭ কিমি-দৈর্ঘ্য হাজারীবাগ টাউন-বরকাকানা অংশটি যাত্রীবাহী ট্রেনের জন্য খুলে দেওয়া হয়।

বারকাকানা-রাঁচি সেক্টরে কাজ চলছে। প্রকল্পের অর্ধেক খরচ রাজ্য সরকার বহন করে। লাইনটি কয়লা খনির বেল্টের মধ্য দিয়ে যাওয়ার সময় যাত্রী পরিবহন ছাড়াও এটি প্রচুর কয়লা বহন করে।

বরকাকানা জংশন থেকে বরকাকানা-রাঁচি নতুন লাইন  সেকশনের সিধওয়ার স্টেশন পর্যন্ত ৩১ মার্চ ২০১৭ সালে বিশেষ যাত্রীবাহী ট্রেন পরিষেবা শুরু হয়।

তাতিসিলওয়াই এবং শানকি রেলওয়ে স্টেশনের মধ্যে যাত্রীবাহী ট্রেনের ট্রায়াল রান রাঁচি বারকাকানা নতুন রেললাইন ১৭ জানুয়ারী ২০১৮ এ সম্পন্ন হয়। 
তাতিসিলওয়াই এবং সানকির মধ্যে নতুন রেললাইন ২৯ আগস্ট ২০১৯-এ সিএম রাগুবর দাস উদ্বোধন করেন। হাতিয়া এবং সানকি স্টেশনের মধ্যে দুটি নতুন জোড়া যাত্রীবাহী ট্রেন ২৯ আগস্ট ২০১৯ তারিখে চালু হয়।

## শাখা লাইন

হাজারীবাগ-কোদারমা লাইনের সাথে সংযোগকারী টোরি-শিবপুর-কাথুয়াটিয়া লাইন, উত্তর করণপুরা কয়লাক্ষেত্রে কয়লা নিষ্কাশন দ্রুত করার জন্য 1998 সালে পরিকল্পনা করা হয়। বর্তমানে টোরি-শিবপুর সেক্টর চালু করা হয়েছে এবং শিবপুর-কাথুটিয়া সেক্টরে কাজ চলছে।

## তথ্যসূত্র

|

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:আদ্রা রেলওয়ে বিভাগ
বিষয়শ্রেণী:চক্রধরপুর রেলওয়ে বিভাগ
বিষয়শ্রেণী:খড়গপুর রেলওয়ে বিভাগ
বিষয়শ্রেণী:আসানসোলের পরিবহন
বিষয়শ্রেণী:জামশেদপুরের পরিবহন
বিষয়শ্রেণী:খড়গপুরের পরিবহন
ইউইয়া ওকি

**ইউইয়া ওকি** (, ; জন্ম: ২২ আগস্ট ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে গোলরক্ষক হিসেবে খেলেন।

## প্রারম্ভিক জীবন
ইউইয়া ওকি ১৯৯৯ সালের ২২শে আগস্ট তারিখে জাপানের ইবারাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জে২ লিগের খেলোয়াড়
বিষয়শ্রেণী:শিমিজু এস-পালসের খেলোয়াড়
আওয়ারা (১৯৫১-এর চলচ্চিত্র)

***আওয়ারা*** ( বিদেশে **দ্যা** ***ভ্যাগাবন্ড*** নামে পরিচিত) হলো ১৯৫১ সালের একটি ভারতীয় অপরাধমূলক নাট্য চলচ্চিত্র। এটি প্রযোজনা ও পরিচালনা করেছেন রাজ কাপুর এবং লিখেছেন খাজা আহমেদ আব্বাস। এতে রাজ কাপুরের সাথে তার বাস্তব জীবনের বাবা পৃথ্বীরাজ কাপুর, নার্গিস, লীলা চিত্নিস এবং কেএন সিং অভিনয় করেছেন। কাপুর পরিবারের অন্যান্য সদস্যরাও এতে উপস্থিত ছিলেন। যার মধ্যে রাজের ছোট ভাই শশী কাপুর, যিনি তার চরিত্রের ছোট সংস্করণে অভিনয় করেন এবং পৃথ্বীরাজের বাবা দেওয়ান বাশেশ্বরনাথ কাপুর, তার একমাত্র চলচ্চিত্রে একটি ছোট চরিত্রে অভিনয় করেন। ছবিটির সঙ্গীত পরিচালনা করেছিলেন শঙ্কর জয়কিশন । thumbtime=2:10:03|থাম্ব|267x267পিক্সেল|''আওয়ারা'' (১৯৫১)
চলচ্চিত্রটি সামাজিকবাদী বিষয় প্রকাশ করে এবং সামাজিক ও সংস্কারমূলক থিমগুলিকে অপরাধ, প্রণয়ধর্মী হাস্যরসাত্মক এবং সংগীতমূলক মেলোড্রামা ধাঁচে মিশিয়ে দেখানো হয়েছে। সিনেমার গল্প একটি দরিদ্র চোর রাজ (রাজ কাপুর), অভিজ্ঞানী রিতা (নর্গিস) এবং বিচারক রঘুনাথ (প্রথম রাজ কাপুর) এর জীবন নিয়ে আবর্তিত হয়, যে জানে না যে রাজ তার ছেলে। ছবিতে কাপুরের দরিদ্র "ছোট ট্র্যাম্প" চরিত্রটি চার্লি চ্যাপলিন-এর চরিত্রকে স্মরণ করিয়ে দেয় এবং এটি আরও বিস্তারিতভাবে বিকাশিত হয় অন্য কাপুর চলচ্চিত্র যেমন শ্রী ৪২০-এ। আওয়ারা বলিউড চলচ্চিত্রের ইতিহাসে একটি মাইলফলক হিসেবে বিবেচিত।

চলচ্চিত্রটি দক্ষিণ এশিয়ায় এক রাতেই বিখ্যাত হয়ে ওঠে এবং সোভিয়েত ইউনিয়ন, পূর্ব এশিয়া, আফ্রিকা, ক্যারিবীয়, মধ্যপ্রাচ্য, এবং পূর্ব ইউরোপ-এ আরও বেশি সাফল্য অর্জন করে। বিশেষ করে, গান "আওয়ারা হুঁ" ("আমি একজন ভ্রমণকারী"), যা গেয়েছিলেন মুকেশ এবং যার কথাগুলি লিখেছিলেন শৈলেন্দ্র, ভারতীয় উপমহাদেশ নয়, সোভিয়েত ইউনিয়ন, চীন, বুলগেরিয়া, তুরস্ক, আফগানিস্তান এবং রোমানিয়া সহ আরও অনেক দেশে অত্যন্ত জনপ্রিয় হয়ে ওঠে। সিনেমাটি ১৯৫৩ সালে কান চলচ্চিত্র উৎসবে গ্র্যান্ড প্রাইজের জন্য মনোনীত হয়েছিল। ছবিটির অনুমান করা হয় বিদেশে ২০০ মিলিয়নেরও বেশি টিকেট বিক্রি হয়েছে, যার মধ্যে চীনে ১০০ মিলিয়ন এবং সোভিয়েত ইউনিয়নে প্রায় ১০০ মিলিয়ন টিকেট অন্তর্ভুক্ত। এতো দেশের মধ্যে এর জনপ্রিয়তার কারণে সিনেমাটি ইতিহাসের সবচেয়ে সফল চলচ্চিত্রের মধ্যে একটি হিসেবে বিবেচিত এবং এটি সব সময়ের অন্যতম শ্রেষ্ঠ চলচ্চিত্র হিসেবে গণ্য করা হয়। ২০১২ সালে, আওয়ারা টাইম ম্যাগাজিনের সর্বকালের ১০০টি সেরা চলচ্চিত্রে ২০টি নতুন চলচ্চিত্রের মধ্যে অন্তর্ভুক্ত হয়।

## অভিনয়শিল্পী

* রাজ চরিত্রে রাজ কাপুর
** তরুণ রাজ (শিশু শিল্পী) চরিত্রে শশী কাপুর
* রীতার চরিত্রে নার্গিস
** তরুণী রীতার চরিত্রে বেবি জুবেদা
* বিচারক রঘুনাথ (রাজের বাবা) চরিত্রে পৃথ্বীরাজ কাপুর
* জগ্গা চরিত্রে কেএন সিং
* বার নর্তকী হিসাবে কোকিল
* দুবে (রিতার বাবা) চরিত্রে বিএম ব্যাস
* শ্রী রঘুনাথের ভগ্নিপতির চরিত্রে লীলা মিশ্র
* লীলা রঘুনাথের চরিত্রে লীলা চিটনিস
* নৃত্যশিল্পী হিসেবে হানি ও'ব্রায়েন
* বিচারক হিসেবে বসেশ্বরনাথ কাপুর

; সহ অভিনেতৃবৃন্দ

* ওম প্রকাশ, রাজু, মনসারাম, রাজন মানেক কাপুর, পর্যাগ, রবি, ভিন্নি, বালি এবং শিন্ডে।

## তথ্য সূত্র

## বহিঃসংযোগ
*

বিষয়শ্রেণী:১৯৫১-এর চলচ্চিত্র
বিষয়শ্রেণী:১৯৫১-এর ভারতীয় চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:রাজ কাপুর পরিচালিত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:ভারতীয় আদালতের চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
নলহাটী-আজিমগঞ্জ শাখা লাইন

**নলহাটি-আজিমগঞ্জ শাখা লাইন** হল একটি রেল লাইন যা নলহাটি জংশন এবং আজিমগঞ্জ জংশনকে সংযুক্ত করে।

## ইতিহাস

১৮৬৩ সালে, ভারতীয় শাখা রেলওয়ে কোম্পানি, একটি বেসরকারি কোম্পানি নলহাটি-আজিমগঞ্জ শাখা লাইন চালু করে।  ২৭ কিলোমিটার (১৭মাইল) রেলপথটি প্রাথমিকভাবে একটি ৪ গেজ লাইন ছিল। ট্র্যাকটি পরবর্তীকালে ব্রডগেজে রূপান্তরিত হয়। ইন্ডিয়ান ব্রাঞ্চ রেলওয়ে কোম্পানি ১৮৭২ সালে ভারত সরকার কিনে নেয় এবং লাইনটির নাম পরিবর্তন করে নলহাটি স্টেট রেলওয়ে রাখা হয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।

## ডাবললাইন এবং বিদ্যুতায়ন

নলহাটি জংশন থেকে শুরু করে আজিমগঞ্জ  লাইন ডাবললাইন ও বিদ্যুতায়ন প্রকল্পের কাজ শেষ হয়েছে।

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:১৮৬৩ সালে ভারতে প্রতিষ্ঠিত
বিষয়শ্রেণী:১৮৬৩-এ ভারতে প্রতিষ্ঠিত
জনগণের গণতান্ত্রিক একনায়কতন্ত্র

**জনগণের গণতান্ত্রিক একনায়কতন্ত্র** () হলো একটি বাক্যাংশ যা চীনের কমিউনিস্ট পার্টির (সিসিপি) তৎকালীন চেয়ারম্যান মাও সেতুং দ্বারা গণপ্রজাতন্ত্রী চীনের (পিআরসি) সংবিধানে অন্তর্ভুক্ত করেন। এর ধারণা ও সরকারের রূপটি জনগণের গণতন্ত্রের অনুরূপ, যা সোভিয়েত ইউনিয়নের নির্দেশনায় মধ্য ও পূর্ব ইউরোপীয় কমিউনিস্ট-নিয়ন্ত্রিত রাষ্ট্রসমূহে বাস্তবায়িত হয়েছিল।

"জনগণের গণতান্ত্রিক একনায়কতন্ত্রের" ভিত্তি হলো সিসিপি ও রাষ্ট্র জনগণের প্রতিনিধিত্ব করে ও জনগণের জন্য কাজ করে, কিন্তু সর্বহারা শ্রেণির একনায়কতন্ত্র রক্ষায় প্রতিক্রিয়াশীল শক্তির বিরুদ্ধে ক্ষমতার অধিকারী এবং শক্তি প্রয়োগও  করতে পারে। জনগণের গণতান্ত্রিক একনায়কতন্ত্রের ধারণার অন্তর্নিহিত ধারণাটি হলো যে, সরকারকে "বুর্জোয়াদের একনায়কতন্ত্রে" ঢলে পড়া থেকে বিরত রাখতে দলের সার্বভৌম শাসনে নিয়ন্ত্রণ প্রয়োজন। বুর্জোয়াদের একনায়কতন্ত্র একটি উদার গণতন্ত্র যার অর্থ রাজনীতিবিদরা বুর্জোয়াদের স্বার্থে কাজ করেন, যেটির বিরোধিতা উক্ত বাক্যাংশে করা হচ্ছে। কারণ এটি হবে সিসিপির সমাজতান্ত্রিক সনদের বিরোধী।

## উদ্ভব
চীনের কমিউনিস্ট পার্টির প্রতিষ্ঠার ২৮ তম বার্ষিকীর স্মরণে ৩০ জুন, ১৯৪৯ তারিখে বাক্যাংশটির সবচেয়ে পরিচিত ব্যবহার হয়েছিল। জনগণের গণতান্ত্রিক একনায়কতন্ত্রের প্রতি তাঁর বক্তৃতায়, চেয়ারম্যান মাও একটি জনগণের গণতান্ত্রিক একনায়কতন্ত্র সম্পর্কে তাঁর ধারণাগুলো তুলে ধরেন সেই সাথে তিনি সমালোচনার কিছু খণ্ডন প্রদান করেছিলেন যা তিনি ধারণা করেছিলেন যে তিনি মুখোমুখি হতে পারেন।

## আরও দেখুন
*মার্ক্সবাদ
*মার্ক্সবাদ-লেনিনবাদ
*মাওবাদ

## তথ্যসূত্র

## বহিঃসংযোগ
*"জনগণের গণতান্ত্রিক একনায়কতন্ত্রের প্রতি", ৩০ জুন ১৯৪৯ তারিখে প্রদান করা জনগণের গণতান্ত্রিক একনায়কতন্ত্র সম্পর্কিত মাও সেতুং-এর সবচেয়ে জনপ্রিয় ভাষণ।

বিষয়শ্রেণী:একনায়কতন্ত্র
বিষয়শ্রেণী:চীনের কমিউনিস্ট পার্টির মতাদর্শ
বিষয়শ্রেণী:মাও সেতুং
নেতাজি সুভাষ চন্দ্র বোস গোমো-হাতিয়া লাইন

**নেতাজি সুভাস চন্দ্র বোস গোমোহ-হাতিয়া লাইন** একটি রেললাইন যা ভারতের ঝাড়খণ্ড রাজ্যের এনএসসি বোস গোমোহ এবং হাতিয়াকে সংযুক্ত করে। এটি পূর্ব মধ্য রেলওয়ে এবং দক্ষিণ পূর্ব রেলওয়ের আওতাধীন।

## ইতিহাস
  -প্রশস্ত ন্যারো-গেজ পুরুলিয়া-রাঁচি লাইনটি ১৯০৭ সালে বেঙ্গল নাগপুর রেলওয়ে দ্বারা খোলা হয়।

১৯০৭ সালে আদ্রা দিয়ে গোমোতে গ্র্যান্ড কর্ডের সাথে সংযুক্ত হয় প্রশস্ত ব্রডগেজ লাইনের মাধ্যমে।  দীর্ঘ ব্রডগেজ চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়। এই লাইনের নির্মাণের মধ্যে ছিল ন্যারোগেজ কোটশিলা-রাঁচি লাইনকে ব্রডগেজে রূপান্তর করা।
ন্যারোগেজ পুরুলিয়া-কোটশিলা সেক্টর ১৯৯২ সালে ব্রডগেজে রূপান্তরিত করা হয়।

## বিদ্যুতায়ন

গোমোহ-চন্দ্রপুরা-ফুসরো সেক্টর ১৯৫৭-৫৮ সালে বিদ্যুতায়িত হয়, ১৯৮৬-৮৭ সালে রাজাবেরা-বোকারো স্টিল সিটি, ১৯৮৮-৮৯ সালে বোকারো স্টিল সিটি ইয়ার্ড, ১৯৯৮-৯৯  সালে রাধাগাঁও-মুরি-কিতা, ১৯৯৮-৯৯ সালে কিতা-নামকোম, ২০০১-০২ সালে নামকুম-রাঁচি-হাতিয়া, ১৯৯৮-৯৯ সালে পুরুলিয়া-কোটশিলা বিদ্যুতায়িত হয়।

## লোকো শেড
নেতাজি এসসি বোস গোমোর একটি বৈদ্যুতিক লোকো শেড রয়েছে যার ধারণক্ষমতা ১২৫+৷ শেডের লোকোগুলির মধ্যে রয়েছে WAG-7, WAG-9, WAG-9I, WAP-7। WAP-7 লোকোগুলি মর্যাদাপূর্ণ হাওড়া রাজধানী এক্সপ্রেস পরিষেবা দেয়৷

## রেলওয়ে পুনর্গঠন
১৯৫২ সালে, ইস্টার্ন রেলওয়ে গঠিত হয় ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে। ১৯৫৫ সালে, দক্ষিণ পূর্ব রেলওয়ে পূর্ব রেলওয়ে থেকে খোদাই করা হয়।এটি লাইন নিয়ে গঠিত যা বেশিরভাগই আগে বিএনআর দ্বারা পরিচালিত হয়। পূর্ব মধ্য রেলওয়ে ১৯৯৬-৯৭ সালে তৈরি করা হয়।

এই রুটে কিছু প্রধান ট্রেন:-

* পুরুষোত্তম এক্সপ্রেস
* রাঁচি রাজধানী এক্সপ্রেস
* বোকারো স্টিল সিটি-ভুবনেশ্বর গরীব রথ এক্সপ্রেস
* ভুবনেশ্বর রাজধানী এক্সপ্রেস
* হাওড়া-রাঁচি শতাব্দী এক্সপ্রেস
* ওড়িশা যোগাযোগ ক্রান্তি এক্সপ্রেস
* ঝাড়খণ্ড যোগাযোগ ক্রান্তি এক্সপ্রেস
* সম্বলপুর-জম্মু তাউই এক্সপ্রেস
* ঝাড়খণ্ড স্বর্ণ জয়ন্তী এক্সপ্রেস
* টাটানগর-অমৃতসর জালিয়ানওয়ালাবাগ এক্সপ্রেস
* আহমেদাবাদ-কলকাতা এক্সপ্রেস
* শক্তিপুঞ্জ এক্সপ্রেস
* হাওড়া-ভোপাল সাপ্তাহিক এক্সপ্রেস
* রাঁচি-নয়া দিল্লি গরীব রথ এক্সপ্রেস
* সম্বলপুর-বারানসী এক্সপ্রেস
* রাঁচি-কামাখ্যা এক্সপ্রেস

এই রুটের রেল বিভাগ:-

* হাতিয়া-রাঁচি বিভাগ 
* রাঁচি-জোহনা বিভাগ এবং রাঁচি-গৌতমধারা বিভাগ (পাহাড়ের কারণে ট্র্যাকগুলি বিভক্ত)
* জোনা-মুড়ি বিভাগ এবং গৌতমধারা-মুড়ি বিভাগ (মুড়িতে ট্র্যাকগুলি মিলিত হয়)
* মুড়ি-কোটশিলা বিভাগ
* কোটশিলা-বোকারো স্টিল সিটি বিভাগ 
* বোকারো স্টিল সিটি-চন্দ্রপুরা বিভাগ
* চন্দ্রপুরা-গোমোহ বিভাগ

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ধানবাদ রেলওয়ে বিভাগ
বিষয়শ্রেণী:রাঁচি রেলওয়ে বিভাগ
বিষয়শ্রেণী:আদ্রা রেলওয়ে বিভাগ
বিষয়শ্রেণী:রাঁচির পরিবহন
ভারতের বিদেশমন্ত্রী

**ভারতের বিদেশমন্ত্রী** বা  **ভারতের পররাষ্ট্রমন্ত্রী** হলেন ভারত সরকারের পররাষ্ট্র মন্ত্রকের প্রধান। এটি ভারতের কেন্দ্রীয় মন্ত্রিসভার সবচেয়ে জ্যেষ্ঠ পদগুলির একটি। পররাষ্ট্র মন্ত্রীর প্রধান দায়িত্ব হল আন্তর্জাতিক সম্প্রদায়ে ভারত ও ভারত সরকারের প্রতিনিধিত্ব করা। এছাড়া তিনি ভারতীয় পররাষ্ট্র নীতি নির্ধারণেও গুরুত্বপূর্ণ ভূমিকা পালন করেন। তিনি একজন কেন্দ্রীয় মন্ত্রী। কখনও কখনও তাঁকে একজন বিদেশ রাষ্ট্রমন্ত্রী(প্রতিমন্ত্রী) বা নিম্নপদস্থ উপমন্ত্রী সহায়তা করেন।

ভারতের প্রথম প্রধানমন্ত্রী জওহরলাল নেহেরু ১৭ বছর প্রধানমন্ত্রিত্বের পাশাপাশি একই সাথে পররাষ্ট্র মন্ত্রীর পদেও অধিষ্ঠিত ছিলেন। তিনি ভারতের ইতিহাসের সবচেয়ে দীর্ঘমেয়াদী পররাষ্ট্রমন্ত্রী। ভারতের আরও কয়েকজন প্রধানমন্ত্রী অতিরিক্ত দায়িত্ব হিসেবে পররাষ্ট্রমন্ত্রীর কাজ করেছেন। তবে অন্য কোনও কেন্দ্রীয় মন্ত্রী পররাষ্ট্রমন্ত্রীর দায়িত্ব হিসেবে পররাষ্ট্র কাজ করেননি। আবার কয়েকজন বিদেশমন্ত্রী পরবর্তীতে প্রধানমন্ত্রীত্ব লাভ করেন, যেমন অটল বিহারী বাজপেয়ি, পি ভি নরসিমা রাও এবং ইন্দ্র কুমার গুজরাল।

ভারতের বর্তমান পররাষ্ট্রমন্ত্রী হলেন সুব্রহ্মণ্যম জয়শঙ্কর। তিনি ২০১৯ সালের ৩০শে মে প্রাক্তন পররাষ্ট্রমন্ত্রী সুষমা স্বরাজের স্থলাভিষিক্ত হন।

## তালিকা

## তথ্যসূত্র

বিষয়শ্রেণী:ভারতের কেন্দ্রীয় মন্ত্রী
বিষয়শ্রেণী:বিদেশ মন্ত্রক (ভারত)

পররাষ্ট্রমন্ত্রী
বিষয়শ্রেণী:পররাষ্ট্রমন্ত্রীদের তালিকা
চন্দ্রশেখর সিংহ সামন্ত

**মহামহোপাধ্যায় চন্দ্রশেখর সিংহ হরিচন্দন মহাপাত্র সামন্ত** (ওডিয়া: ମହାମହୋପାଧ୍ୟାୟ ଚନ୍ଦ୍ରଶେଖର ସିଂହ ହରିଚନ୍ଦନ ସାମନ୍ତ ସାମନ୍ତ ସାମନ୍ତ),( ১৩ ডিসেম্বর ১৮৩৫ — ১১ জুন ১৯০৪) ছিলেন  একজন ভারতীয় পণ্ডিত ও জ্যোতির্বিজ্ঞানী। ওড়িশার সংস্কারবাদী পঞ্জিকাকার হিসাবে তার বিশেষ পরিচিতি আছে। তিনি জ্যোতির্বিদ্যা পর্যবেক্ষণের জন্য ঐতিহ্যবাহী বাঁশের পাইপ ও লাঠি ব্যবহার করেন এবং পৃথিবী থেকে সূর্যের দূরত্ব পরিমাপ করেছিলেন। জ্যোতির্বিদ্যার উপর তাঁর গবেষণা এবং পর্যবেক্ষণ  **সিদ্ধান্ত দর্পণ**  উপাধিতে ভূষিত হন।

## জীবনী
চন্দ্রশেখর সিংহ সামন্ত ব্রিটিশ ভারতের বেঙ্গল প্রেসিডেন্সির অধুনা ওড়িশা রাজ্যের নয়াগড় জেলার খণ্ডপাড়া গ্রামের এক রাজ পরিবারে ১৮৩৫ খ্রিস্টাব্দের ১৩ ডিসেম্বর জন্মগ্রহণ করেন।  তার পিতা  সামন্ত শ্যামবন্ধু সিংহ ছিলেন জ্যোতির্বিদ্যার একজন পণ্ডিত ব্যাক্তি এবং মাতা বিষ্ণুমালী দেবী ছিলেন গৃহকর্ত্রী। চন্দ্রশেখর  প্রথম দিকে তিনি সংস্কৃতের কাব্য,  ব্যাকরণ ও সাহিত্য  নিয়ে পড়াশোনা করেন। তবে ওড়িয়া এবং সংস্কৃত ছাড়া অন্য ভাষা তিনি জানতেন না। পরে তিনি ঐতিহ্যবাহী ভারতীয় জ্যোতির্বিদ্যা নিয়ে গবেষণা শুরু করেন।

তিনি যুবাবস্থায় দেশীয় বাঁশের তৈরি পাইপ এবং কাঠের লাঠি  ব্যবহার করে সারাদিন ছায়ার দৈর্ঘ্য পরিমাপ করতেন। সময় পরিমাপের জন্য তিনি নিজের তৈরি সূর্যঘড়ির ব্যবহার করতেন। 

চন্দ্রশেখর ছিলেন একমাত্র ভারতীয় জ্যোতির্বিজ্ঞানী,  যিনি স্বাধীন এবং মৌলিকভাবে চাঁদের গতির সাথে সম্পর্কিত চন্দ্রের বিভ্রান্তি, বৈচিত্র্য এবং বার্ষিক সমীকরণ নির্ধারণ করেছিলেন।  প্রাচীন ভারতীয় জ্যোতির্বিজ্ঞানীদের কাছে বা তার পূর্বে লিখিত কোন গ্রন্থে তখনও এবিষয়গুলি সুস্পষ্টভাবে কোথাও উল্লেখ ছিল না। 

জ্যোতিষশাস্ত্রের গণনার ও তার ফলাফল  দিয়ে তিনি গ্রামবাসীদের সেবা করে গেছেন। দারিদ্র্যের মাঝে, অত্যন্ত সত্যবাদী, ধার্মিক তথা সাধু মানুষ হিসাবে সহজ সরলভাবে সারা জীবন অতিবাহিত করেন। তিনি তাঁর সমগ্র জীবনের শ্রমে স্ব-লিখিত বৃহৎগ্রন্থ *সিদ্ধান্ত দর্পণ*  পুরীর জগন্নাথদেবকেই উৎসর্গ করেন। শেষের দিকে চন্দ্রশেখর অনিদ্রায় ভুগছিলেন, ১৯০৪ খ্রিস্টাব্দের ১১ জুন পুরীতেই দেহত্যাগ করেন। 

## যন্ত্র প্রস্তুতকারক
চন্দ্রশেখর বাল্যকালে পিতার কাছে জ্যোতিষশাস্ত্রের প্রাথমিক জ্ঞান লাভ করেছিলেন। এরপর জ্যোতির্বিদ্যায় স্ব-শিক্ষিত হয়েছেন রয়্যাল লাইব্রেরিতে প্রাপ্ত তালপাতায় হাতে লেখা গাণিতিক জ্যোতিষশাস্ত্রের নানা প্রাচীন গ্রন্থ পাঠে। তিনি কাঠের লাঠি এবং বাঁশের পাইপের মত সহজে উপলব্ধ উপকরণ নিয়ে অনেক যন্ত্রের ডিজাইন তৈরি করেছিলেন এবং এই সরল যন্ত্রের মাধ্যমেই গ্রহ-নক্ষত্রের উত্থান, স্থাপন ও গতি পর্যবেক্ষণ করতেন এবং এর ফলাফল  ওড়িয়া ও সংস্কৃতে লিপিবদ্ধ করতেন।  জ্যোতির্বিদ্যার এই ফলাফল ও তার সিদ্ধান্তসমূহ আর্যভট্ট, বরাহমিহির এবং ব্রহ্মগুপ্তের প্রমুখ প্রাচীন ভারতীয় গণিতবিদ ও জ্যোতির্বিজ্ঞানীদের সিদ্ধান্তের সঙ্গে মিলে যায়।

তিনি শুধুমাত্র একটি বাঁশের পাইপ এবং দুটি কাঠের লাঠি ব্যবহার করে পরিমাপ নিয়ে গবেষণা করেন।  তার অনুসন্ধানগুলি সংস্কৃতে রচিত **সিদ্ধান্ত দর্পণ** শীর্ষক গ্রন্থ হিসাবে প্রকাশিত হয় এবং ১৮৯৯ খ্রিস্টাব্দে ইউরোপ ও আমেরিকার বহু সংবাদপত্রে উল্লেখিত হয়।  চন্দ্রশেখরের এই গাণিতিক সিদ্ধান্তের উপর নির্ভর করে ওড়িশায় পঞ্জিকা তৈরি হয়।

## তথ্যসূত্র

বিষয়শ্রেণী:ওড়িশার পণ্ডিত
বিষয়শ্রেণী:ওড়িশার বিজ্ঞানী
বিষয়শ্রেণী:১৯০৪-এ মৃত্যু
বিষয়শ্রেণী:১৮৩৫-এ জন্ম
বিষয়শ্রেণী:১৯শ শতাব্দীর ভারতীয় জ্যোতির্বিজ্ঞানী
বিষয়শ্রেণী:২০শ শতাব্দীর ভারতীয় জ্যোতির্বিজ্ঞানী
অজাতিবাদ

**অজাতিবাদ** (সংস্কৃত: अजातिवाद) হল অদ্বৈত বেদান্ত দার্শনিক গৌড়পাদের মৌলিক দার্শনিক মতবাদ। গৌড়পাদ অনুসারে, পরম জন্ম, পরিবর্তন ও মৃত্যুর বিষয় নয়। পরম হল অজ, অজাত চিরন্তন। আবির্ভাবের অভিজ্ঞতামূলক জগৎকে অবাস্তব বলে মনে করা হয় এবং একেবারেই অস্তিত্বহীন। আত্মা জন্ম নেয় না, কখনও মরে না; বা একবার অস্তিত্ব না থাকার পরে, এটা কখনও বন্ধ হয় না। স্বয়ং জন্মহীন, চিরন্তন, অমর ও যুগহীন। দেহ ধ্বংস হলেও আত্মা ধ্বংস হয় না। গৌড়পাদ ও মাণ্ডূক্য উপনিষদ ব্রহ্মের অনুসন্ধানে "অজাত"-এর দার্শনিক ধারণা প্রয়োগ করে। ধারণাটি অ-উৎপত্তি তত্ত্ব হিসেবে মধ্যমক বৌদ্ধধর্মেও পাওয়া যায়। বৌদ্ধ ঐতিহ্য সাধারণত অনু্তপদ শব্দটি ব্যবহার করে উৎসের অনুপস্থিতির জন্য বা শূন্যতা।

## টীকা

## তথ্যসূত্র

## উৎস

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* Creation theories in Advaita Vedanta
* Sri Ramana Maharshi website
* Gaudapada on Mandukya Upanishad 

বিষয়শ্রেণী:হিন্দু দার্শনিক ধারণা
বিষয়শ্রেণী:অদ্বৈত বেদান্ত
বিষয়শ্রেণী:অদ্বৈতবাদ